Be to, 2017 m. Komisija:

Be to, OLAF pasirašė administracinio bendradarbiavimo susitarimus su Tuniso ir Kosovo institucijomis partnerėmis .

Šiuo pasiūlymu siekiama modernizuoti ir supaprastinti Sąjungos finansines taisykles ir stiprinti įdiegtas ES biudžeto apsaugos nuo sukčiavimo ir finansinių pažeidimų sistemas. Juo, be kita ko, sugriežtinamos kovos su mokesčių vengimu taisyklės, kurių turi laikytis ES įgyvendinantieji partneriai, ir patikslinama, kad prievolė vengti interesų konfliktų visapusiškai galioja taikant visus ES lėšų panaudojimo metodus (be kita ko, valstybių narių lygmeniu). Dėl paties supaprastinimo turėtų sumažėti klaidų ir taip pat padidėti atitinkamos politikos poveikis ir pagerėti jos praktinio įgyvendinimo rezultatai.

Sprendime Alytaus Teisingumo Teismas išaiškino, kaip turi būti suprantamas senaties terminas, kai padarytas daugiametės programos pažeidimas, ir tęstinio ar pakartotinio pažeidimo atveju. Be to, jis išaiškino, kada daugiametė programa gali būti laikoma galutinai pasibaigusia.

Vis dėlto dar daug ką reikia patobulinti, pavyzdžiui, įgyvendinti naujas taisykles dėl nepakankamo prekių muitinio įvertinimo ir neišleidimo kilus abejonių; plačiau taikyti ES masto rizikos profilius, pagrįstus „švariomis vidutinėmis kainomis“. Galėtų būti nuveikta daugiau, kad būtų užtikrintas visiškas viešųjų pirkimų procedūrų suskaitmeninimas. Be to, nors kai kurios valstybės narės vykdo arba organizuoja mokymus ir seminarus, kaip IT sistemas naudoti pranešimams teikti, kad būtų pagerinta duomenų kokybė ir atnaujinta informacija apie pažeidimus, apie kuriuos jau buvo pranešta, kitos galėtų dėti daugiau pastangų. Galiausiai valstybių narių bendradarbiavimą galima būtų stiprinti atsižvelgiant į didėjančią tarpvalstybinio sukčiavimo grėsmę ir įgyvendinant Europos teritorinio bendradarbiavimo programas.

3.1.1.Savitarpio administracinė pagalba

3.1.1.1.Reglamento (EB) Nr. 515/97 43b straipsnio įgyvendinimas

Reglamentu (ES) Nr. 2015/1525, kuriuo iš dalies pakeistas Reglamentas (EB) Nr. 515/97 dėl tarpusavio administracinės pagalbos, įtrauktas naujas 43b straipsnis, pagal kurį Komisija privalo įvertinti būtinybę išplėsti pranešimų apie konteinerių padėtį registrą ir importo, eksporto ir tranzito registrą, kad į juos būtų įtraukiami ne tik akcizais apmokestinamų prekių eksporto duomenys. Komisija taip pat privalo įvertinti galimybę išplėsti transporto registrą, į jį įtraukiant duomenis apie prekių importą, eksportą ir tranzitą sausumos ir oro transportu.

Komisija preliminarius nustatytus faktus pateikė 2016 m. FIA ataskaitoje. Tuo tarpu ji tęsė darbą ir užbaigė savo vertinimą.

3.1.1.2.Kovos su sukčiavimu informacinė sistema (AFIS)

Kovos su sukčiavimu informacinė sistema (angl. AFIS) yra OLAF taikomų kovos su sukčiavimu programų bendrasis pagrindas ir bendra techninė infrastruktūra. Ši IT priemonė yra svarbi daugeliui administracinių institucijų ir kitiems naudotojams, prisidedantiems prie ES finansinių interesų apsaugos. Be to, ji sudaro sąlygas didelei masto ekonomijai ir sinergijoms kuriant ir prižiūrint tiek daug įvairių IT paslaugų bei priemonių ir jomis naudojantis, siekiant:

·tinkamu laiku ir saugiai keistis informacija apie sukčiavimą tarp kompetentingų nacionalinių ir ES institucijų;

·saugoti ir analizuoti susijusius duomenis.

AFIS apima dvi pagrindines sritis:

·savitarpio pagalbą muitinių veiklos srityje ir

·pažeidimų valdymą.

2017 m. pabaigoje jau buvo 8 600 registruotų AFIS galutinių naudotojų iš daugiau kaip 1 800 kompetentingų valstybių narių tarnybų, ES nepriklausančių šalių partnerių, tarptautinių organizacijų, Komisijos padalinių ir kitų ES institucijų. 2017 m. AFIS savitarpio pagalbos duomenų bazėse ir moduliuose įregistruoti iš viso 16 324 atvejai.

Pažeidimų valdymo sistemoje (angl. IMS), veikiančioje naudojant AFIS platformą, gauti 88 347 nauji pranešimai apie pažeidimus iš valstybių narių ir šalių kandidačių.

2016 m. rugsėjo 1 d. pradėjo veikti dvi naujos IT sistemos, numatytos Reglamente (EB) Nr. 515/97 (su pakeitimais) – pranešimų apie konteinerių padėtį registras ir importo, eksporto ir tranzito registras.

2017 m. AFIS gauta 637 mln. pranešimų apie konteinerių padėtį. Importo, eksporto ir tranzito registre saugomi prekių importo ir gabenimo tranzitu bei akcizais apmokestinamų prekių eksporto deklaracijų duomenys. Išnagrinėta apie 5,3 mln. eksporto deklaracijų ir susijusių pranešimų.

AFIS buvo naudojamasi saugios prieigos tikslais ir keičiantis informacija per 11 BMO (žr. tolesnį skirsnį).

Kovos su sukčiavimu tranzito srityje informacinėje sistemoje (angl. ATIS) gauta informacijos apie 22,5 mln. naujų tranzitu gabenamų siuntų. Šie duomenys taip pat yra prieinami importo, eksporto ir tranzito registre.

3.1.1.3.Bendros muitinės operacijos (BMO)

BMO yra ribotos trukmės suderintos tikslinės operatyvinės priemonės, kurių imasi valstybių narių ir trečiųjų šalių muitinės, siekdamos kovoti su neteisėta tarpvalstybine prekyba prekėmis.

2017 m. OLAF, bendradarbiaudama su valstybėmis narėmis, koordinavo ir prisidėjo prie 11 BMO bei teikė žvalgybinę, techninę, finansinę ir logistinę paramą.